ᕿᓂᕐᓂᖅ ᐊᒻᒪᓗ ᐱᐅᓕᑦᓯᓂᖅ

ᓇᓗᓀ​ᕐᓯᐅᑏᑦ 
ᑲᑎᕕᐅᑉ ᐳᓖᓯᖏᑦ ᑭᒡᒐᑐᕐᑎᐅᕗᑦ ᑲᒪᒋᔭᖃᕐᓱᑎᒃ ᐊᐅᓚᑦᓯᓂᕐᓂᒃ ᓄᓇᑐᐃᓐᓇᒥ ᐊᓯᐅᔪᖃᕐᐸᑦ ᕿᓂᕐᓂᓂᒃ ᐊᒻᒪᓗ ᐃᓅᓕᕐᓯᒐᓱᐊᕐᓂᓂᒃ ᓄᓇᕕᒻᒥ ᐃᑲᔪᕐᑕᐅᓯᐊᕐᓱᑎᒃ ᓄᓇᓕᓐᓄᑦ, ᓄᓇᓕᓕᒫᓄᑦ ᐊᒻᒪᓗ ᐊᖓᔪᕐᖄᓄᑦ. 2012-ᒥᓂᑦ, ᑲᑎᕕᐅᑉ ᐳᓖᓯᖏᑦ ᐱᓇᓱᐊᖃᑎᒋᔭᐅᓪᓚᕆᑦᓯᒪᓕᕐᒥᔪᖅ ᑲᑐᑦᔨᔪᑦ ᐃᓅᓕᑦᓯᒐᓱᐊᕐᓂᖏᓐᓂᒃ ᑲᔪᓯᑎᑦᓯᕕᒻᒥᒃ (ᐃᖏᕐᕋᑎᑕᐅᔪᖅ ᑲᓇᑕᒥ ᐅᓇᑕᕐᑎᓄᑦ ᐱᓇᓱᐊᖃᑕᐅᑎᓪᓗᒋᑦ ᑲᓇᑕᐅᑉ ᓯᑦᔭᖓᓂ ᐃᑉᐱᒍᓱᑦᑏᑦ) ᕿᓂᕐᓂᖃᕆᐊᖃᓕᕐᐸᑦ ᑕᕆᐅᒥ ᐅᕝᕙᓘᓐᓃᑦ ᑎᒻᒥᔫᒃᑯᑦ ᖃᓄᐃᓕᖕᖓᓯᒪᔪᓂ ᓄᓇᕕᒻᒥ ᐊᒻᒪᓗ ᓄᓇᕕᐅᑉ ᑭᓪᓕᖏᓐᓂ.

ᐊᐅᓚᓚᖓᔪᑦ ᓄᓇᒥ ᐊᒻᒪᓗ ᓄᓇᓕᓕᒫᑦ ᓯᑦᔭᖏᓐᓂ ᑲᒪᒋᔭᖃᕆᐊᓖᑦ ᖃᐅᔨᒪᓂᕐᒥᓂᒃ ᐃᓅᒐᓱᐊᕈᑎᑦᓴᓂᒃ ᐊᓐᓇᒐᓱᐊᕈᑎᒋᒐᔭᕐᑕᒥᓂᒃ ᐊᒻᒪᓗ ᐊᑦᑕᓀᑦᑐᒦᒍᑎᒋᒐᔭᕐᑕᒥᓂᒃ ᖃᐅᔨᒪᓂᖃᕆᐊᖃᕐᓂᒥᓂᒃ, ᐊᒻᒪᓗ ᑌᒪᖕᖓᑦ ᐊᑦᔭᓯᒋᐊᖃᕐᓱᑎᒃ ᓈᒻᒪᑐᓂᒃ ᐱᐅᒃᑯᑎᓂᒃ ᐃᓅᒐᓱᐊᕈᑎᑦᓴᒥᓂᒃ.

ᓄᓇᒦᑦᑐᓂᒃ ᕿᓂᕐᓂᓄᑦ ᐊᒻᒪᓗ ᐃᓅᓕᑦᓯᒐᓱᐊᕐᓂ​ᓄᑦ ᒪᓕᒉᑦ

ᓄᓇᒥ, ᑕᓯᕐᒥ ᐊᒻᒪᓗ ᑰᒻᒥ ᕿᓂᕐᓂᓂᒃ ᐊᒻᒪᓗ ᐃᓅᓕᑦᓯᒐᓱᐊᕐᓂᓂᒃ ᐸᕐᓀᓯᒪᐅᑏᑦ ᓄᓇᕕᒻᒥ ᒪᓂᒪᑎᑦᓯᕗᑦ ᐱᖓᓱᐃᓕᖓᔪᓂᒃ ᐱᓪᓚᕆᑉᐸᓕᐊᒍᑎᑦᓴᓂᒃ ᐅᐃᒪᓇᕐᑐᖃᓕᕐᐸᑦ. ᑖᒃᑯᐊ ᐳᕐᑐᓕᕇᑦ ᐃᓗᓕᖃᕐᑎᓗᒋᑦ ᐊᑦᔨᒌᖕᖏᑐᓂᒃ ᖃᓄᐃᓕᒋᐊᕈᑎᑦᓴᓂᒃ ᐊᒻᒪᓗ ᐸᕐᓀᓯᒪᐅᑎᑦᓴᓂᒃ.

 ᐳᕐᑐᓂᖅ 1 
ᐊᑑᑎᔭᖅ A: ᐃᓄᒃ ᐅᕝᕙᓘᓐᓃᑦ ᑲᑎᒪᔪᑦ ᐃᓄᐃᑦ ᐊᐅᓚᔪᑦ ᓄᓇᓖᑦ ᓯᓚᑖᓂ ᐅᑎᖕᖏᒪᑕ ᐱᖏᒋᔭᐅᓕᕐᓱᑎᒃ ᑎᑭᒻᒣᑑᒻᒪᑕ ᐁᕕᒋᓂᐊᕐᑕᕕᓂᕐᒥᓄᑦ ᐅᕝᕙᓘᓐᓃᑦ ᓇᔪᕆᐊᓚᖓᔭᕕᓂᕐᒥᓄᑦ.

ᐱᐅᓯᕆᔭᖅ B: ᐃᓄᒃ ᐅᕝᕙᓘᓐᓃᑦ ᑲᑎᒪᔪᑦ ᐃᓄᐃᑦ ᐁᔭᐅᑲᓪᓚᒐᓱᐊᕆᐊᓖᑦ ᐊᑦᑕᓇᕐᑐᒦᓕᕐᓂᒥᓄᑦ ᐅᕝᕙᓘᓐᓃᑦ ᐋᓐᓂᐊᓯᐅᑎᓄᑦ ᑲᒪᒋᔭᐅᑲᐱᒋᐊᖃᕐᑐᖃᓕᕐᐸᑦ.

 ᐊᑑᑎᔭᖅ A-ᒦᑦᑐᒧᑦᓭᓇ​ᖅ: 

 ᐃᓄᒃ ᐊᓯᐅᔪᖅ ᓄᓇᓕᒥᐅᒍᑉᐸᑦ, ᐃᓚᒋᔭᐅᔪᖅ ᐊᒻᒪᓗ ᐃᓚᓐᓈᖏᑦ ᓄᓇᓕᓐᓂ ᕿᓂᕐᖄᓲᑦ ᐃᓄᒃ ᐱᖏᒋᔭᖅ ᓄᓇᓕᓐᓄᑦ ᐅᑎᕐᒣᑑᒻᒪᖔᑦ (ᖃᐅᔨᒪᒍᓐᓀᓗᓂ ᐱᖏᒋᔭᐅᓂᕐᒥᓂᒃ) ᖃᐅᔨᒐᓱᐊᕐᖄᕆᐊᖃᕋᔭᕐᑐᑦ;
 ᐃᓚᒥᓄᑦ ᐊᒻᒪᓗ ᐃᓚᓐᓈᒥᓄᑦ ᑕᑯᔭᐅᖕᖏᐸᑦ, ᓄᓇᓕᓐᓂ ᓯᕗᓕᕐᑎ ᐱᒋᐊᕐᑎᓯᒐᔭᕐᑐᖅ ᓄᓇᓕᓐᓂ ᐅᐃᒪᓇᕐᑐᖃᓕᕐᐸᑦ ᐃᖏᕐᕋᑎᑦᓯᒍᑎᓂᒃ ᐊᒻᒪᓗ ᑲᔪᓯᑎᓗᒋᑦ ᐸᕐᓀᓯᒪᐅᑏᑦ, ᑲᔪᓯᑎᑦᓯᓗᓂᓗ ᐊᒻᒪᓗ ᐱᒋᐊᕐᑎᓯᓗᓂ ᓄᓇᒥ ᕿᓂᕐᑐᓂᒃ;
 ᐃᓄᒃ ᐊᓯᐅᔪᖅ ᓄᓇᓕᒥᐅᒍᖕᖏᐸᑦ, ᑲᑎᕕᐅᑉ ᐳᓖᓯᒃᑯᖏᑦᑕ ᐊᖓᔪᕐᖄᖓ ᕿᓄᕕᖃᓲᖅ ᓄᓇᓕᓐᓂ ᓯᕗᓕᕐᑎᒥᒃ ᐃᖏᕐᕋᓯᑎᑦᓯᖁᑦᓱᒍ ᓄᓇᓕᓐᓂ ᐅᐃᒪᓇᕐᑐᖃᓕᕐᐸᑦ ᑲᔪᓯᑎᒐᑦᓴᓂᒃ, ᐊᒻᒪᓗ ᑲᔪᓯᑎᓗᒋᑦ ᐸᕐᓀᓯᒪᐅᑏᑦ, ᑲᔪᓯᑎᑦᓯᓗᓂᓗ ᐊᒻᒪᓗ ᐱᒋᐊᕐᑎᓯᓗᓂ ᓄᓇᒥ ᕿᓂᕐᑐᓂᒃ;

 ᐊᑑᑎᔭᖅ B-ᒦᑦᑐᒧᑦᓭᓇᖅ: 

 ᑲᑎᕕᐅᑉ ᐳᓖᓯᖏᑦᑕ ᐊᖓᔪᕐᖄᖓ ᐃᑲᔪᕐᑕᐅᓗᓂ ᓄᓇᓕᓐᓂ ᓯᕗᓕᕐᑎᒧᑦ ᖃᓄᑐᐃᓐᓇᖅ ᐊᐅᓚᑦᔦᓂᐅᒋᐊᓕᓐᓂᒃ ᑲᔪᓯᑎᑦᓯᒐᔭᕐᑐᖅ;
 ᑲᑎᕕᐅᑉ ᐳᓖᓯᖏᑦᑕ ᐊᖓᔪᕐᖄᖓ ᑐᑭᑖᕈᓐᓇᕋᔭᕐᑐᖅ ᑕᒉᓐᓇᖅ ᐳᕐᑐᓰᒋᐊᕐᓗᓂ ᐊᓯᐅᒪᔪᒥᒃ ᕿᓂᕐᓂᒥᒃ ᐊᒻᒪᓗ ᐃᓅᓕᑦᓯᒐᓱᐊᕐᓂᒥᒃ ᐃᓕᓗᒋᑦ ᐳᕐᑐᓂᖅ 3-ᒧᑦ.